**УТВЪРДИЛ:**  
**ДИМИТРИНА ТОДОРОВА**

*Директор на ПГКПИ - БУРГАС*

**ФОРМИ НА ОБУЧЕНИЕ В ПГКПИ-БУРГАС**

На основание чл.106, чл.107, чл.108 и чл.112 от ЗПУО, чл.30, чл.33, чл.37 от Наредба № 10 за организация на дейностите в училищното образование, Раздел ІІI от Правилника за устройството и дейността на ПГКПИ-Бургас и Решение на Педагогическия съвет – Протокол № 14/14.09.2021 г.

Всеки гражданин упражнява правото си на образование съобразно своите предпочитания и възможности. Изборът за малолетните се извършва вместо тях и от тяхно име от техните родители, а за непълнолетните - от учениците със съгласието на техните родители.

Училищното обучение в ПГКПИ се осъществява в дневна или самостоятелна форма.

**Условия и ред за организиране и провеждане на осъществяваните в ПГКПИ форми**

ДНЕВНА ФОРМА

Дневната форма на обучение се организира за паралелки или групи в учебни часове през учебния ден и включва обучението на учениците по учебни предмети или модули. В дневната форма на обучение се организират спортните дейности и часът на класа.

САМОСТОЯТЕЛНА ФОРМА

І. Самостоятелната форма на обучение включва самостоятелна подготовка и изпити за определяне на годишни оценки по учебните предмети от училищния учебен план. Самостоятелната форма на обучение може да се организира за:

1. ученици в задължителна училищна възраст, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна форма;

2. ученици в задължителна училищна възраст-по желание на ученика или родителя, по реда на чл. 12, ал. 2 ЗПУО, след решение на експертна комисия, създадена към регионалното управление на образованието;

3. ученици с изявени дарби;

4. лица, навършили 16 години.

II. При самостоятелната форма на обучение се прилага избран от ученика утвърден училищен учебен план. Заявлението за записване в самостоятелна форма на обучение може да се подаде до 20 учебни дни преди изпитна сесия. Редовните изпитни сесии за учениците по се организират в края на всеки учебен срок.

III. Преминаването от дневна в самостоятелна форма на обучение се осъществява по реда и условията, регламентирани в чл.32 на Наредба № 10 за организацията на дейностите в училищното образование.

IV. Изпитите по учебните предмети от училищния учебен план са организирани в сесии, чийто брой през учебната година се определя в Правилника за дейността на училището – две изпитни сесии – през месец януари и месец април.

V. Когато получената оценка на изпит за определяне на годишна оценка за ученик, обучаван в самостоятелна форма на обучение, е слаб (2), ученикът се явява на поправителен изпит по реда на чл. 34 от Наредба № 11 от 01.09.2016 г., както следва:

1. Редовните поправителни сесии за учениците до ХI клас (включително) са две и се провеждат до две седмици след приключване на учебните занятия и до две седмици преди началото на учебната година по ред, определен със заповед на директора на училището.

2. Редовните поправителни сесии за учениците от ХII клас са две и се провеждат до две

седмици след приключване на учебните занятия и до един месец преди началото на учебната година по ред, определен със заповед на директора на училището.

3. Учениците, които по здравословни причини, удостоверени с медицински документ, не са се явили на поправителни изпити на редовните сесии, могат да се явят на допълнителна поправителна сесия по ред, определен със заповед на директора на училището, но не по-късно от 10 октомври.

4. Учениците от ХII клас, които имат оценка слаб (2) по учебни предмети, изучавани в

задължителните или в избираемите учебни часове, на редовните поправителни сесии и/или на допълнителната поправителна сесия по т. 3 или не са се явили на поправителни изпити, могат да се явяват на поправителни изпити и на допълнителна януарска поправителна сесия по ред, определен със заповед на директора.

VI. Съобщение за датата, мястото и началния час на изпита, както и за срока и мястото за оповестяване на резултатите се публикува на интернет страницата на училището и се поставя на общодостъпно място в училището най-късно три дни преди датата за провеждане на изпита.

VII. Учениците подават заявление за явяване на изпити не по-късно от 20 дни преди всяка изпитна сесия. Заявлението се подава в Административен отдел, ет 2 на основния учебен корпус на ПГКПИ. В заявлението се посочват учебните предмети, по които ученикът желае да полага изпити в предстоящата изпитна сесия. Със заповед на директора на училището се определят: график за полагането на изпитите, срок за изготвяне на изпитните материали и реда и условията за организацията по провеждането на изпитите. Изпитите се провеждат в съответствие с изискванията на Наредба № 11 за оценяване на резултатите от обучението на учениците.